kardosdrur/scandi-wiki huggingface dataset:
John Abercrombie

John Laird Abercrombie (16. december 1944 i New York - 22. august 2017) var en amerikansk jazzguitarist.

Abercrombie var mest kendt med sine egne grupper, som begyndte i 1970´erne. Han har indspillet mange fine plader på pladeselskabet ECM, i en lyrisk fusions avantgardestil. Han har spillet med bl.a. Jack DeJohnette, Ralph Towner, Peter Erskine, Marc Johnson, Jan Hammer, Michael Brecker, John Scofield og Richie Beirach.

Abercrombies første album i eget navn, Timeless fra 1975 blev indspillet med Jack DeJohnette og Jan Hammer fra bl.a. Mahavishnu Orchestra. Albummet blev en kommerciel succes.

Eksterne henvisninger/kilder 
 Officiel hjemmeside
 John Abercrombie på allmusic.com
 John Abercrombie discografi
 John Abercrombie på allaboutjazz.com

Personer fra New York
Jazzguitarister fra USA
Mike Mainieri

Michael "Mike" T. Mainieri Jr. (4. juli 1938 i Bronx, New York City) er en amerikansk vibrafonist.

Mainieri er bedst kendt for sit virke i fusions gruppen Steps Ahead, som først var kendt som Steps.
Han var også den første, som introducerede den elektroniske vibrafon, bedre kendt som synthesizer vibrafon.

Mainieri har spillet med Buddy Rich, Wes Montgomery, Dire Straits og Jeremy Steig.

Udvalgt Diskografi 
 Love Play – Mike Mainieri
 Step By Step – Steps
 Smokin In The Pit – Steps
 Paradox – Steps
 Steps Ahead – Steps Ahead
 Magnetic – Steps Ahead
 Live In Tokyo – Steps Ahead
 Love over Gold – Dire Straits
 Brothers In Arms – Dire Straits
 Live At The Seventh Avenue South – Mike Mainieri Quintet

Eksterne kilder/henvisninger 

 Officiel hjemmeside
 Mike Mainieri på allaboutjazz.com
 Mike Mainieri på allmusic.com

Jazzmusikere fra USA
Vibrafonister fra USA
Hedelund

Hedelund er Nordeuropas største rhododendronpark. Parken ligger i Brønderslev i Danmark nær Nordjyllands Idrætshøjskole og er tegnet af landskabsarkitektfirmaet Landskabskonsulenterne I/S v/Frans Ameys MDL PLR

Historie 
Dens historie stammer tilbage fra 1989, hvor P. Holm-Christiansen, Tage Buus, Gunnar Vestergaard og Svend Erik Christensen fik ideen om at omlægge det daværende Hedelundsanlæg til en park beplantet med rhododendroner.

Ideen var blandt andet at tiltrække turister til byen, samtidig med at skabe en park til byens borgere.

Projektet blev accepteret i byrådet, og man begyndte etableringen af parken i 1990.
Parken stod færdig i 1994

Etableringsprisen 
Parkens samlede pris løb op i 4,3 millioner kroner, heraf skænkede byens borgere og virksomheder 1,1 million af beløbet. Brønderslev byråd skænkede 2,7 millioner kroner og de sidste 0,5 millioner kroner skænket af Europæiske Regionale Udviklingsfond.

Fakta 
I den 7 ha store park er der over 10.000 rhododendron-planter fordelt på (p.t.) 129 arter. Der findes adskillige privat-haver med flere arter, men det særlige ved denne park er, at der er store bede med hver enkelt art, så de, hver for sig, kan vise "hvad de dur til". 

Flere steder i parken er der opstillet borde og bænke, hvor man evt. kan nyde sin medbragte mad eller kaffe.

Parken er åbnet døgnet rundt hele året, og da der kun er små stigninger i terrænet, er parken let fremkommelig for f.eks. kørestole og barnevogne.

Parker i Danmark
Brønderslev
Etableret i 1994
Paul Chambers

Paul Chambers (født 22. april 1935 i Pittsburgh, Pennsylvania, død 4. januar 1969) var en amerikansk jazzbassist. Han var en innovativ bassist, som udviklede bassens muligheder i improvisation, tonalitet og som rytmeinstrument. Paul Chambers anses som en af jazzens bedste bassister gennem tiderne.

Paul Chambers blev født i Pittsburgh, men voksede op i Detroit, hvor han blev en del af byens voksende jazzscene. Som 19-årig flyttede han til New York, hvor han spillede med J.J. Johnson-Kai Winding quintet. Herefter kom han som 20-årig med i Miles Davis' første kvintet sammen med John Coltrane, Joe Jones og Red Garland. Chambers spillede med Miles Davis' kvintet i perioden 1955-1963 og var med på de fleste af Davis' optagelser i disse år. Efter at han forlod Miles Davis-kvintetten, arbejdede han med Wynton Kelly.

Han har også spillet med bl.a. John Coltrane, Sonny Rollins, Gil Evans, Art Pepper og Wes Montgomery.

Paul Chambers døde af tuberkulose i en alder af kun 33 år.

Noter

Eksterne links/kilder 
 Paul Chambers på allaboutjazz.com
 Paul Chambers på sputnikmusic.com med diskografi

Jazzbassister fra USA
Personer fra Pittsburgh
Richard Davis (bassist)

Richard Davis (født 15. april 1930 i Chicago, USA, død 6. september 2023) var en amerikansk jazzbassist.

Davis studerede først klassisk kontrabas, men slog så over i jazzen. Han er en af de mest indspillede bassister i jazzens historie.

Han spillede bl.a. med Thad Jones, Elvin Jones, Andrew Hill, Eric Dolphy, Freddie Hubbard, Joe Henderson etc.

Eksterne links/kilder 

 Richard Davis' officielle hjemmeside
 Richard Davis på allaboutjazz.com
 Richard Davis på jazz.com 
 

Jazzmusikere fra USA
Bassister fra USA
Personer fra Chicago
Ron McClure

Ronald "Ron" McClure (22. november 1941 i New Haven, Connecticut) er en amerikansk jazzbassist.

McClure spillede i sine unge år med bl.a. Buddy Rich og Maynard Ferguson, men det var med Charles Lloyds kvartet, at han for alvor gjorde sig bemærket. Han spiller både kontrabas og elbas.

Han spillede i 1970'erne også en del med Joe Henderson og Blood, Sweat & Tears.

Ron McClure dannede  i 1980'erne gruppen Quest med Dave Liebman, Billy Hart og Richie Beirach.

McClure har også spillet med Lee Konitz, Michel Petrucciani, John Abercrombie, John Scofield og Randy Brecker.

Eksterne links/kilder 
 Ron McClures offcielle hjemmeside 
 Ron McClure på allmusic.com
 Interview med Ron McClure på artistshousemusic.org 
 Ron McLure på jazz.com 

Jazzmusikere fra USA
Bassister fra USA
Personer fra Connecticut
Richie Beirach

Richard Alan "Richie" Beirach (23. maj 1947 i New York City, USA) er en amerikansk jazzpianist og komponist.

Beirach hører til 1970´ernes og 1980´ernes betydelige jazzpianister. Han studerede både klassisk og rytmisk klaver.
Beirach var inspireret af Art Tatum, Bill Evans, McCoy Tyner og Chick Corea, men fandt sin egen individuelle stil. Han har indspillet en del plader i eget navn feks. Elm på pladeselskabet ECM (1979).

Beirach var med i gruppen Quest , som også talte Billy Hart, Dave Liebman og Ron McClure.

Udvalgt Diskografi 
 Eon
 Zal
 Elm
 Arcade
 Hubris
 Quest – Quest

Eksterne links/kilder 
 Officiel hjemmeside
 Richie Beirach på allmusic.com
 Richie Beirach på allaboutjazz.com

Jazzpianister fra USA
Jazzkomponister fra USA
Peter Borre

Peter Borre (5. november 1720 i Jylland – 20. december 1789) var en dansk handelsmand.

Han fik 1750 borgerskab som grosserer i København. I forbindelse med Handelshuset Fenger, ledet af Peter Fenger, fik han 1760 privilegium på anlægget af et sukkerraffinaderi i deres fælles gård på Christianshavn. Samme år besluttede regeringen, dels for at undgå de mange besvigelser ved smuglen af tobak, dels for at indtægten ved fabrikationen deraf kunne komme på de danskes frem for på fremmedes hænder, at ordne hele tobakshandelen i Danmark som monopol. Efter at forhandlingerne med Frederik Bargum om at forpagte dette vare strandede, udnævntes Borre, der samme år blev hofagent, til administrator for tobakshandelen, derimod fik han den ikke i forpagtning, som anført i Nathansons Danmarks National- og Statshusholdning, 2. udg., s. 631. Ifølge hans instruks af 5. marts 1761 påhvilede det ham at besørge alle fornødne tobaksblade indkøbte og her i riget fabrikerede, drage omsorg for, at oplag fandtes i alle købstæder, og for egen regning at holde et hovedkontor og magasin og lønne de til administrationen nødvendige betjente. Til gengæld fik han årligt 12½ % af statens indtægt af handelen. Indtil monopolet atter hævedes, 1778, var Borre sjælen i foretagendet. Næste forår udnævntes han, rimeligvis som anerkendelse for sin virksomhed derved, til etatsråd. Borres handelskyndighed kom også andre foretagender end tobakshandelen til gode. Efter at have været hovedparticipant blev han o. 1759 medlem af direktionen (siden 1. direktør) i Det kgl. oktroierede almindelige Handelskompagni, indtil dettes monopol hævedes 1774, og derefter i den kgl. almindelige islandske, finmarkske og færøiske og ligeledes i Den grønlandske Handels og Fiskefangsts direktion indtil o. 1779. I en lille håndskreven pjece, der findes i Det Kongelige Bibliotek (Ny kgl. Saml. 4. nr. 1682) har han fremhævet nødvendigheden af at gå over fra monopol til frihandel for at fremme Islands kommercielle udvikling.

6. juni 1751 ægtede Borre Sophie Aagaard (18. oktober 1735 – 5. oktober 1778), med hvem han havde 1 søn og 3 døtre, og 20. december 1789 afgik han ved døden.

Kilder 
 G.L. Grove, "Peter Borre", i: C.F. Bricka (red.), Dansk Biografisk Lexikon, København: Gyldendal 1887-1905.

Danskere i 1700-tallet
Grosserere fra Danmark
Personer i Dansk Biografisk Leksikon
Lorentz Lorck (søofficer)

Lorentz Lorck (16. februar 1781 – 20. juni 1820 på St. Croix) var en dansk søofficer.
Han var søn af konsul i Memel Lorentz Lorck (7. august 1743 – 22. februar 1805) og Cathrine Elisabeth f. Rordanz (12. april 1752 – 31. august 1831), blev sekondløjtnant i Marinen 1800, premierløjtnant 1807, kaptajnløjtnant 1815. Som ganske ung officer førte Lorck en ostindiefarer, 1801 var han chef for et patruljefartøj på Elben og 1804-05 ansat ved karantænen ved Tønning. 1809 ansattes han som chef for roflotillen ved Rørvig, det påfølgende år havde han en lignende kommando ved Kalundborg og fra 1811-13 ved Helsingør. Lorck, der var en særdeles driftig og modig officer, gjorde sig navnlig her meget bemærket ved sine angreb på fjendtlige konvojer og kampe med de svenske kanonbåde. Frederik VI havde megen tillid til hans konduite. Efter krigens slutning rejste Lorck til Norge, lod sig senere stille à la suite og døde 20. juni 1820 på St. Croix. 1805 blev han gift med Mariane Elisabeth Bech (8. maj 1785 – 28. januar 1822). I ægteskabet blev sønnene  Lorents, Jørgen Henrik og Carl Berendt Lorck født.

Kilder 

 

Søofficerer fra Danmark
Personer i Englandskrigene fra Danmark-Norge
Danskere i 1800-tallet
Talon (kortspil)

Talonen (også kaldet "katten") er i kortspil de kort, der ikke deles ud ved starten af spillet. Ofte kan spillerne bytte kort fra hånden med kort fra talonen ("købe").

Referencer

Eksterne henvisninger 
 Salmonsens konversationsleksikon: Talon

Kortspil
Lorentz Lorck

Lorentz Lorck er navnet på flere personer:

 Lorents Lorck (1806-1868) – dansk præst og politiker
 Lorentz Lorck (søofficer) (1781-1820) – dansk søofficer
 Lorentz Lorck (læge) (1840-1926) – dansk overlæge og etatsråd
Talon

Talon (, 'hæl', fra  'hæl, ankel') kan henvise til flere emner:
Talon (kortspil) – bunken af kort, der er tilbage efter kortgivning
Talon (bygningsdetalje) – en bestemt slags liste eller kant
Kupon – en del af et ark papir, som kan benyttes som kvittering, også kaldet talon

Kilder 
talon i Den Danske Ordbog
Talon i Ordbog over det danske sprog
Lorents Lorck

Lorents Lorck (20. marts 1806 i København – 19. oktober 1868) var en dansk præst og politiker.

Han var søn af søofficeren Lorentz Lorck og hustru, blev tidligt forældreløs og voksede derfor sammen med sin broder op i huset hos etatsråd L.N. Hvidt. I 1824 blev han student fra Borgerdydskolen i København. 

Efter at have været lærer ved forskellige københavnske skoler, blandt andet sin gamle skole, var han fra 1833 præst til Jystrup og Valsølille sogne. 1836 kom han til Hvedstrup og Fløng sogne. 1842 udgav han skriftet Landsbyskolen og Landsbyungdommen.

I Roskilde blev han i 1848 valgt til egnens repræsentant i Den Grundlovgivende Rigsforsamling.

Han blev gift 2. august 1831 med Philipine Henriette født Smidth (4. december 1806 – 16. juni 1890).

Kilder 
 Thomas Hansen Erslew, Supplement til "Almindeligt Forfatter-Lexicon for Kongeriget Danmark med tilhørende Bilande" indtil Udgangen af Aaret 1853, bind 2, København: Forlagsforeningens Forlag 1864. Online

Præster fra Danmark
Medlemmer af Den Grundlovgivende Rigsforsamling
Personer fra København
Faglitterære forfattere fra Danmark
Danskere i 1800-tallet
Dansksprogede forfattere fra Danmark
Personer som er eller var forældreløse
Studenter fra Østre Borgerdyd Gymnasium
Hans Peter Munk-Andersen

Hans Peter Munk-Andersen (født 17. februar 1964 i Vejle) er en tidligere professionel dansk håndboldspiller. Han spillede 15 sæsoner hos KIF, hvor han i flere år besad rekorden for antal kampe med 450 spillet. Denne blev dog i 2010 overtaget af Boris Schuchel. På det danske landshold nåede han at spille 58 kampe.

H.P. kom til Kolding efter han var etableret som ungdomslandsholdsspiller. Han arbejdede i en bank i byen og fandt det derfor belejligt og desuden var ungdomslandsholdstræneren, Per Frederiksen, også træner af KIF.

Den ene sponsorlounge i Kolding Hallerne er opkaldt efter Hans Peter Munk-Andersen, nemlig HP Lounge.

Kilder 
 

Håndboldspillere fra Danmark
Personer fra Vejle
Reynaldo Hahn

Reynaldo Hahn (9. august 1874 – 28. januar 1947) var en venezuelansk, naturaliseret fransk komponist, dirigent, musikkritiker og dagbogsskribent. Han er bedst kendt for sine sange, men har også komponeret operaer og balletmusik.

Eksterne henvisninger 

 Reynaldo Hahns officielle hjemmeside 
 Hans komplette biografi 
 
 

Klassiske komponister fra det 20. århundrede
Operakomponister fra Frankrig
Dirigenter fra Frankrig
Romantikkens komponister
Musikere fra Venezuela
Komponister fra Venezuela
Jøder fra Frankrig
Lulach af Skotland

Lulach af Skotland (Lulach mac Gillai Comgain) (ca. 1029 – 17. marts 1058) var konge i Skotland mellem 15. august 1057 og 17. marts 1058.

Lulach synes at have været en svag konge og blev faktisk kendt som Lulach den enkle eller Lulach tåben. Han kan alligevel skilles ud som den første konge i Skotland, som der findes kroningsoplysninger om. Det skete ved klosteret Scone Abbey i Perth and Kinross i august 1057.

Det er blevet sagt, at Lulach var søn til prinsesse Gruoch af Skotland (Lady MacBeth) fra hendes første ægteskab med Gilla Coemgáin, mormaer af Moray og derfor stedsøn til Mac Bethad (Macbeth af Skotland). Efter Macbeths død i slaget i 1057 placerede kongens følge Lulach på den skotske trone til trods for stærk modstand fra tilhængerne af Máel Coluim III (Malcolm 3. af Skotland). Lulach regerede kun i nogle måneder, før han blev snigmyrdet og efterfulgt af Máel Coluim. Øgenavnet nævnt ovenfor kan derfor have sammenhæng med hans korte regime.

Huset Alpin
Konger af Skotland
Christen Larsen (politiker)

Christen Larsen (født 10. maj 1804 i Dalby Sogn ved Kerteminde, død 30. januar 1875) var en dansk gårdfæster og politiker.

Han fæstede sin fædrenegård (Flægkærgård ved Dalby), blev sogneforstander og valgt til Den Grundlovgivende Rigsforsamling for Odense Amts 8. valgdistrikt (Kerteminde) 5. oktober 1848. Han var dernæst folketingsmand for Odense Amts 2. valgkreds) valgt den 4. december 1849 og genvalgt 1. august 1852, 26. februar 1853, 27. maj 1853 og 4. december 1854. Han mødte på samtlige de første rigsdage.

Larsen var en god ved af Christen Kold og blev desuden stærkt optaget af at læse N.F.S. Grundtvigs historiske og poetiske skrifter og fik dannet et "Dansk Samfund" på Hindsholm, der skulle sprede folkelig oplysning og vækkelse. Til ham sluttede sig flere af Kolds venner, broderen Gdr. Morten Larsen (Bogensøgård), brødrene Poul og Niels Rasmussen fra Mosegaarden i Dalby, samt sognefoged Knud Nielsen (Borgetgård), Mesinge. Disse mænd opfordrede Kold til at komme og undervise deres børn, og Kold påtog sig på egen hånd at oprette en skole, hvilket skete i 1852.

Ved valget i 1855 trak Christen Larsen sig tilbage og anbefalede i stedet Grundtvig. Han vendte imidlertid tilbage til politik i årene 1866-69, hvor han i Folketinget tilsluttede sig Det nationale Venstre.

Kort før sin død skrev han på en af sine sønners opfordring: Et par Mindeblade af et Levnedsløb, som er trykt i Fynske Årbøger (1950-52).

Noter 
 Thomas Hansen Erslew, Supplement til "Almindeligt Forfatter-Lexicon for Kongeriget Danmark med tilhørende Bilande" indtil Udgangen af Aaret 1853, bind 2, København: Forlagsforeningens Forlag 1864. Online
 Inger Margrethe Poulsens slægtsforskning: Hans Simonsen

Landmænd fra Danmark
Personer fra Fyn
Kommunalbestyrelsesmedlemmer fra Venstre
Medlemmer af Den Grundlovgivende Rigsforsamling
Folketingsmedlemmer i 1840'erne
Folketingsmedlemmer i 1850'erne
Folketingsmedlemmer i 1860'erne
Politikere fra Bondevennerne
Tidligere folketingsmedlemmer fra Venstre
Selvbiografer fra Danmark
Dansksprogede forfattere fra Danmark
Sognerådsformænd fra Danmark
Sophus Vilhelm Claudi

Sophus Vilhelm Claudi (5. maj 1818 i Aalborg – 14. februar 1891) var en dansk stiftsprovst og politiker.

Hans forældre var klokker Julius Marcowitz Claudi og Maren Mørch. Han blev student fra Aalborg Katedralskole 1835, cand. theol. 1840, var lærer i Aalborg, dernæst præst i Varde 1853. 1858 blev Claudi provst for Skads samt Vester og Øster Horne Herreder og 26. maj 1867 Ridder af Dannebrog.

Han var 1869-72 medlem af Ribe Byråd, formand for Overformynderiets lånebestyrelse i Ribe Amt, blev valgt til landstingsmand for 11. kreds 1878. Den hidtidige landstingsmand, C.A. Kjær, var død 1877, og året efter blev det afholdt suppleringsvalg i kredsen. Claudi stillede op, men fik 15 stemmer færre end gårdejer Anders Jensen Clausager. 7 måneder senere vandt han dog mandatet ved det ordinære valg. 1880-81 var han en af tingets sekretærer, men ved valget 1886 trak han sig tilbage fra politik.

Han foretog i 1882 af helbredshensyn en rejse til Vichy. 1883 blev han Dannebrogsmand og tog afsked 1884, hvorpå han flyttede til København.

Claudi blev gift 1. gang i Frederiksberg Kirke 1. september 1838 med Catharina Ivan Dolgoruchi (24. december 1810 – 7. december 1883), datter af kok Ivan Dolgoruchi, 2. gang 16. december 1884 med Thora Augusta Nielsen (16. august 1838 i København), datter af skibsfører Peter Nielsen og Johanne Catrine Bidstrup.

Kilder 
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887. Online hos LFL's Bladfond 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 105.

Eksterne henvisninger 

Riddere af Dannebrog
Domprovster fra Danmark
Personer fra Aalborg
Landstingsmedlemmer i 1870'erne
Landstingsmedlemmer i 1880'erne
Kommunalpolitikere fra Danmark
Landstingsmedlemmer fra Højre (1881-1915)
Willem Jonckbloet

Willem Jozef Andreas Jonckbloet (født 6. juli 1817 i Haag, død 19. oktober 1885 i Wiesbaden) var en hollandsk litteraturhistoriker.

Efter i Leyden at have studeret nedertysk litteratur udnævntes han 1840 til æresdoktor ved Leydener-Universitetet, var 1847–1854 professor ved akademiet i Deventer og 1854–1864 ved universitetet i Groningen, senere fra 1878 ved universitetet i Leyden.

Hans hovedværk er en stor nederlandsk litteraturhistorie: Geschiedenis der nederlandsche letterkunde (3 bind, 1868–1870; 3. udgave i 6 bind, 1881–1886; tysk udgave i 2 bind, 1870–1872). Hans værker rosedes for grundighed, og han har gjort nye opdagelser på den middelalderlige hollandske litteraturs område.

Foruden enkeltudgaver af middelalderlig hollandsk litteratur, som han har besørget, har han også skrevet en Geschiedenis der middennederlandsche dichtkunst (3 bind, 1851–1855). En bog Van den Vos Reinaerde (1856) slutter sig hertil. Han har også skrevet en kortfattet nederlandsk litteraturhistorie (1873, 3. udgave 1886).

Kilder 

 

Litteraturhistorikere fra Holland
Æresdoktorer
Ansatte ved Groningens Universitet
Ansatte ved Leidens Universitet
Nederlændere i 1800-tallet
Personer fra Haag
Andreas Ammentorp Sørensen

Andreas Ammentorp Sørensen (20. december 1793 i Sundby Præstegård – 7. september 1881) var en dansk præst og politiker.

Han var søn af Jens Sørensen til Stadager-N. K. og Christiane Frederikke Ammentorp, blev student fra Nyborg lærde Skole 1814, var huslærer og blev teologisk kandidat 1821. Han var dernæst sognepræst i Durup-T. 1822, kom til Nordrup-F. 1823 og Førslev-S. 1830.

Sørensen blev valgt til landstingsmand for 3. kreds (Sorø og Præstø Amter) ved valget i 1849 og genvalgt 1853, men nedlagde sit mandat 30. juni 1854. Han var medlem af Rigsretten og blev Ridder af Dannebrog 8. juni 1872. I den anledning stiftede han et legat på 1.000 kr. for værdige trængende i sognet (kgl. konf. 29. april 1873). Han tog afsked 1874.

Gift 30. maj 1823 med Eva Christiane Boserup (3. november 1804 i Hasle, Sjælland – 1. april 1834), datter af Johan Joseph Boserup til Terslev-Ø. og Eggertine Winther. Gift 2. gang 7. juni 1837 med sit søskendebarn Johanne Andrea Ammentorp (1792 – 1857), datter af Hans Jørgen Ammentorp og Elisabeth Marie Hvalsøe.

Kilder 
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887. Online hos LFL's Bladfond 

Riddere af Dannebrog
Præster fra Danmark
Legatstiftere fra Danmark
Landstingsmedlemmer i 1840'erne
Landstingsmedlemmer i 1850'erne
Medlemmer af Rigsretten
Nederlandsk litteratur

Nederlandsk litteratur omfatter den litteratur, der er skrevet i Nederland og Belgien eller på nederlandsk.

Den nederlandske litteraturs historie begynder i 13. århundrede.
Carl Wilhelm Böttiger

Carl Wilhelm Böttiger (født 15. maj 1807, død 22. december 1878) var en svensk digter, litteraturhistoriker og sprogmand, farbroder til John Böttiger.
 
Böttiger studerede i Upsala, hvor han 1845 blev professor i moderne litteratur, senere tillige i nyere sprog, indtil 1867, da han tog sin afsked, 1847 blev han sin svigerfader Tegnérs efterfølger i Svenska Akademien. 

Böttiger fremtrådte i trediverne med flere samlinger lyriske digte, der vel gjorde lykke ved deres velklingende sprog og deres frihed for den fosforistiske dunkelhed og svulst, men på den anden side blev angrebet for deres noget klynkende sentimentalitet; efter en udenlandsrejse blev hans tone dog erkendt friskere og sundere.

Han har skrevet flere fortræffelige lejlighedsdigte, og adskillige af hans digte er kendte som sangtekster (for eksempel "Tänk någon gång" og "Stilla skuggor"), endvidere har han forfattet en del grundige og velskrevne litteraturhistoriske afhandlinger, blandt andet mindeskrifter over Nils von Rosenstein, Kellgren og Stagnelius. 

Mest kendt er hans biografi af Tegnér, der står som indledning til dennes samlede værker. Desuden har hans virksomhed som Universitetslærer været af ikke ringe betydning, særlig for studiet af de romanske sprog. Hans samlede skrifter er udgivne i 6 bind 1856-81; et udvalg af hans skrifter, Valda skrifter (1881), indledes med en biografi af ham ved Elof Tegnér.

Kilder 

 

Filologer fra Sverige
Litteraturhistorikere fra Sverige
Faglitterære forfattere fra Sverige
Digtere fra Sverige
Ansatte ved Uppsala Universitet
Medlemmer af Svenska Akademien
Svenskere i 1800-tallet
Salmonsens
Svensksprogede forfattere fra Sverige
Fabricius Leth

Jens Nicolaus Fabricius Leth (9. maj 1808 i Skive – 12. juli 1889) var en dansk præst og politiker.

Han var søn af amtsprovst Jens Højer Leth til Skive-R. og Nicoline Fabricius, blev student fra Viborg Katedralskole 1826, var huslærer, blev teologisk kandidat 1832 og fra 1842 sognepræst i Visby og Heltborg. Leth blev valgt 14. oktober 1850 til landstingsmand for 8. kreds, men udtrådte 24. maj 1852.

Han blev gift 24. maj 1833 med Laurence Cathrine Qvistgaard (28. november 1808 på Nørgaard, Grinderslev Sogn), datter af godsejer Iver Qvistgaard og Maren Sommer Aagaard.

Kilder 
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887. Online hos LFL's Bladfond

Eksterne henvisninger 

Præster fra Danmark
Personer fra Skive
Landstingsmedlemmer i 1850'erne
Studenter fra Viborg Katedralskole
Danske Filmhits

Danske Filmhits er en CD med Soundtracks, fra den 27. oktober 2006. Danske Filmhits forsættes i Flere Filmhits og Julehits.

Spor

Credits 
 Indspillet i Sun Studio
 Produceret & Arrangeret af Nikolaj Steen & Peter Jensen

Album fra 2006
Soundtracks